হজ ব্যবস্থাপনায় উন্নতির অন্যতম প্রধান শর্ত হলো হজযাত্রীদের জন্য মক্কা ও মদিনায় উন্নতমানের আবাসনের ব্যবস্থা করা। বাড়ি ভাড়ার ক্ষেত্রে অতীতের কোটারি ভিত্তিক ফায়দা ভোগের অনিয়মকে দূর করে বাড়ি ভাড়ায় স্বচ্ছতা ও জবাবদিহি নিশ্চিত করা হয়েছে। দূরবর্তী, পুরাতন ও পাহাড়ের উপর বাড়ি ভাড়া করার পরিবর্তে নিকটবর্তী স্থানে ও সমতল ভূমিতে বাড়ি ভাড়া করা হয়। এছাড়া অধিক সংখ্যক বাড়ির পরিবর্তে অল্প সংখ্যক উন্নতমানের নতুন বড়ো বাড়ি/ হোটেল ভাড়া করে হাজীদের সেবার মান বৃদ্ধি করা হয়।